**TECHNINIO PROJEKTO „DVIRAČIŲ IR PĖSČIŲJŲ TAKAS „SENAMIESTIS (VYTAUTO DIDŽIOJO (ALEKSOTO) TILTAS) – ALEKSOTAS (VEIVERIŲ G. IKI KAUNO MIESTO RIBOS) – NAUJAMIESTIS (EUROPOS PR. IKI M. K. ČIURLIONIO TILTO)“ II IR IV ETAPŲ KOREGAVIMO TECHNINĖ UŽDUOTIS**

**OBJEKTAS:**

Dviračių ir pėsčiųjų takas ,,Senamiestis (Vytauto Didžiojo (Aleksoto) tiltas) – Aleksotas (Veiverių g. iki Kauno miesto ribos) – Naujamiestis (Europos pr. iki M. K. Čiurlionio tilto)“.

**PIRKIMO APIBŪDINIMAS:**

Techninį projektą „Dviračių ir pėsčiųjų tako ,,Senamiestis (Vytauto Didžiojo (Aleksoto) tiltas) – Aleksotas (Veiverių g. iki Kauno miesto ribos) – Naujamiestis (Europos pr. iki M. K. Čiurlionio tilto)“ (toliau – Techninis projektas) parengė AB ,,Panevėžio keliai“. Projekto vadovė Nijolė Fedorenkienė. Kauno miesto savivaldybės administracija 2014 m. liepos 4 d. sudarė paslaugų teikimo sutartį Nr. SR-1376 su AB ,,Panevėžio keliai“ dėl Techninio projekto parengimo. 2014 m. liepos 4 d. paslaugų teikimo sutartis Nr. SR-1376 galioja iki 2017 m. liepos 4 dienos.

Siekiant laiku ir kokybiškai vykdyti pėsčiųjų ir dviračių tako statybos darbus būtinas Techninio projekto II ir IV etapų koregavimas, nekeičiant esminių projekto sprendinių, susijęs su Užsakovo projektavimo techninės užduoties pakeitimais.

Vadovaujantis statybos techninio reglamento STR 1.04.04:2017 „Statinio projektavimas, projekto ekspertizė“ 6 skyriaus

- 42 punktu. Projektas keičiamas papildomos sutarties su projektuotoju ir statytojo patvirtintos papildomos techninės užduoties pagrindu. Projekto keitimus ir (ar) papildymus atlieka projektą parengęs projektuotojas, parengiant naujos laidos projekto sprendinių dokumentą (-us).

Projekto sprendinių pakeitimai privalo atitikti Reglamente (ES) Nr. 305/2011 [5.17] nurodytus esminius statinių reikalavimus, normatyvinių statybos techninių ir normatyvinių statinio saugos ir paskirties dokumentų reikalavimus.

- 48 punktu. Projekto keitimai, papildymai ir taisymai atliekami parengiant naujos laidos projektinių sprendinių dokumentą, šiam dokumentui suteikiama nauja laida. Jei projekto dokumentai keičiami, papildomi ir taisomi kelis kartus, kiekvieną kartą dokumentams suteikiama nauja laida. Projekto dokumentų keitimai, papildymai ir taisymai įforminami LST 1516:2015 [5.34] nustatyta tvarka. Pakeisti, papildyti ar pataisyti projekto naujos laidos projektinių sprendinių dokumentai pasirašomi reglamento nustatyta tvarka.

- 49 punktu. Projektuotojas, parengęs projektą, jo keitimus, papildymus ir taisymus, jį pasirašęs, patvirtina, kad projektas atitinka įstatymų, kitų teisės aktų, projekto rengimodokumentų, normatyvinių statybos techninių dokumentų, normatyvinių statinio saugos ir paskirties dokumentų nuostatas, ir atsako už viso projekto kokybę, projekto keitimų, papildymų ir taisymų pasekmes.

**UŽSAKOVAS:**

Kauno miesto savivaldybės administracija.

**STATYBOS RŪŠIS:**

Nauja statyba.

**STATINIO KATEGORIJA:**

Nesudėtingas statinys.

**Statinio projekto rengimo etapas:**

Techninio projekto koregavimas.

**Projektavimo paslaugų apimtis:**

Atlikti techninio projekto „Dviračių ir pėsčiųjų tako ,,Senamiestis (Vytauto Didžiojo (Aleksoto) tiltas) – Aleksotas (Veiverių g. iki Kauno miesto ribos) – Naujamiestis (Europos pr. iki M. K. Čiurlionio tilto)“ II ir IV etapų koregavimą.

**Bendri nurodymai techninio projekto koregavimui:**

1. Patikslinti darbų kiekius kabelinių trasų perėjimų per Veiverių gatvę ir šalutines gatves vietose, kurie buvo numatyti Techninio projekto I ir II etapuose ir patikslintus darbų kiekius perkelti į Techninio projekto II ir IV etapus.

2. Patikslinti ir pateikti apšvietimo kabelių sankirtų su Veiverių gatve pjūvius;

3. Patikslinti ir pateikti kabelių trasų perėjimų per gatves ir esamų komunikacijų aukščius. Kabelių trasų persikirtimus per Veiverių g. ir dviračių ir pėsčiųjų takų pjūvius ties elektros kabelių pradūrimais suderinti su po Veiverių gatve esančių tinklų savininkais.

**Privalomieji statinio projekto rengimo dokumentai:**

Techninio projekto koregavimas turi būti atliktas vadovaujantis Lietuvos Respublikos statybos įstatymu, STR 1.04.04:2017 „Statinio projektavimas, projekto ekspertizė“, STR 1.06.01:2017 „Statybos darbai. Statybos techninė priežiūra“, Lietuvos automobilių kelių direkcijos prie Susisiekimo ministerijos direktoriaus 2012 m. spalio 10 d. įsakymu Nr. V-294 patvirtintomis „Pėsčiųjų ir dviračių takų projektavimo rekomendacijomis R PDTP 12“ ir kitais statybą bei projektavimą reglamentuojančiais teisės aktais.

**Kitos projektavimo sąlygos:**

1. Pakoreguotą techninį projektą ir projektinius sprendinius, kurie nėra esminiai projekto sprendiniai, suderinti su Užsakovu teisės aktų nustatyta tvarka, vadovaujantis statybos techninio reglamento STR 1.04.04:2017 „Statinio projektavimas, projekto ekspertizė“ 6 skyriaus 44 ir 47 punktais.

2. Užsakovui pateikti 4 komplektus A laidos techninio projekto ir 1 vnt. .pdf, .docx ir .dwg formatu CD laikmenoje.

Techninę užduotį parengė:

Miesto tvarkymo skyriaus vyr. specialistė Inga Bendokienė

Techninę užduotį suderino:

Miesto tvarkymo skyriaus vedėjas Aloyzas Pakalniškis